section_heading: San Fierro
paragraph_text: Uskoro dođe vrijeme da uništi Loco Sindycate: prigušenim revolverom, koji mu da Cesar, otiđe do Jizzyjevoga noćnog kluba u koji, zbog velike količine osiguranja, uđe sustavom skela; Jizzy se da u bijeg, a CJ ga ubije u automobilskoj potjeri i uzme mu telefon. Uz pomoć trijada CJ i Cesar unište sastanak kartela na Pier 69-u i ubiju T-Bone Mendeza, a CJ u potjeri čamcima ubije Rydera. Toreno se uskoro sprema napustiti grad helikopterom; CJ sruši njegov helikopter iznad autoceste, zaključi da je mrtav i udalji se. Konačno, automobilom-bombom koji dobije od Woozieja uništi veliki laboratorij droge na jugu grada (pokraj autoškole).